Hej Bolius 


Vi skal til at bygge om i vores sommerhus, her i løbet af en måned.  
  
Vi har haft problemer med mus. 


Er der noget, man kan gøre for at undgå, de kommer ind? En eller anden måde? Håber det kan lade sig gøre.


Jeg har også tænkte på parpiruldsisolering i loft, gulv og væg. Det har jeg hørt, at musene ikke kan lide.   
  
Jeg er bare lidt bange for fugt, og at det falder sammen, og brandkravene i en trævæg, når der skal parpiruld i den. Hvad siger I til det?


Mvh Julius M T


Kan papirisolering holde mus ude af sommerhuset?
Kære Julius M T  
  
For at gøre papirisolering mindre brandbart er der tilsat forskellige kemikalier.   
  
Nogle af de kemikalier kan genere dyr som fx mus og rotter, så de ikke bryder sig om at opholde sig længere tid i papirisoleringen. De vil så ikke bygge reder og bo i isoleringen, men de kan nok alligevel gnave sig igennem og komme ind, hvis bygningen ikke er helt tæt.


Så for at undgå mus i huset, skal du sikre, at byggeriet er tæt:  [Undgå mus i dit hus](/undgaa-mus-i-dit-hus-16358/ "i")

Og her kan du læse mere om papirisolering, hvad det egner sig til, og hvilke krav det skal opfylde fx i forhold til fugt brandbarhed: [Papirisolering](/papirisolering-18610/)

